Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az 1990. évi XCI. törvény 96. § (1) bekezdése arról rendelkezik, hogy: „Az adóhatóság a bejelentésre, a bevallásra, az
Paragraph Index: 939

1996. évi jövedelemadó-bevallásának kiegészítését szolgáló Nyilatkozat azon adatait, amelyek közvetlenül nem az adózó polgárra vonatkoznak, (így különösen az I. táblázat és a kiegészítő adatlapok „b)” oszlopait, a III. fejezet 01—07 sorait, valamint a kiegészítő adatlapok ingatlanokra vonatkozó adatait) — az érintettek kifejezett hozzájárulása nélkül — az adóhatóság az adóellenőrzés során sem közvetlenül, sem közvetve nem használhatja fel. 1999/18/II. szám — A Nyilatkozat alapján esetleg folytatandó további eljárás során az adóhatóság csak az adózó kiadásaival, ráfordításaival, befektetéseivel összefüggően kérhet „hitelt érdemlő” igazolást, de ez nem jelentheti a napi megélhetést biztosító, életvitelszerű kiadások dokumentumokkal való igazolását. — Az adatkezelés célhoz kötöttsége és tisztességessége törvényi követelményei alapján az adózónak lehetőséget kell biztosítani arra is, hogy a közzétett összeghatárnál kevesebb jövedelmének okáról (például a tevékenységének valamilyen ok miatti hosszabb szüneteltetéséről) nyilatkozhasson. — Az adóellenőrzés lefolytatását, illetve az esetleges jogvita jogerős lezárását követően az adóhatóság — a célhoz kötöttség elve alapján — semmisítse meg a Nyilatkozatokat, illetve törölje az adatokat. — Az adóellenőrzés jövőbeli lefolytatására alkotmányossági szempontból az a megnyugtató megoldás, ha a személyes adatoknak az ellenőrzéshez szükséges körét a jogalkotó törvénybe foglalja. E törvényi rendelkezést úgy kell kihirdetni, hogy a polgárok adatszolgáltatási kötelezettségükkel az adóév első napjától számolni tudjanak. Felkérem a pénzügyminisztert, hogy a szükséges törvénymódosítást kezdeményezze. Budapest, 1997. szeptember 3. Dr. Majtényi László (126/K/1997) * * * Büntetett előéletre vonatkozó adatok szabálysértési hatóságok részére történő átadásával kapcsolatos a j á n l á s I. Állampolgári beadvány alapján vizsgálatot kezdeményeztem annak megállapítására, hogy szabálysértési eljárásban az érintett büntetett előéletére vonatkozó adatok átadhatók-e az eljáró szabálysértési hatóságának. A témával kapcsolatosan több önkormányzatnál is helyszíni vizsgálatot tartottam, valamint felvilágosítást kértem az országos rendőrfőkapitánytól. A beszerzett adatok alapján megállapítható, hogy egyes esetekben az önkormányzat szabálysértési hatósága az ügy iratai között valóban kezeli az érintett büntetett előéletére vonatkozó adatokat. Ez általában azokban az esetekben fordul elő, amikor az eljárást a rendőrség kezdte meg és az ügyet az eljárás során adta át a hatáskörrel és illetékességgel rendelkező önkormányzati szabálysértési hatóságnak. A rendelkezésre álló dokumentumok szerint a szabálysértési eljárással kapcsolatos iratok közt vagyon elleni és egyéb szabálysértési ügyekben is szerepel az elkövető priusza, amely egyébként valamennyi korábbi bűncselekményre vonatkozó adatot tartalmazza, még azokat is, melyekkel kapcsolatban az érintett már mentesült a hátrányos következmények alól. II. Az országos rendőrfőkapitány szerint szabálysértési ügyekben az elkövető bűnügyi nyilvántartásban történő ellenőrzésére és az adatok önkormányzati szabálysértési hatóság részére történő átadására az alábbi okok miatt kerül sor:

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes